Liturgikus események, programok

**A hét ünnepei**

**Hétfő:** Szent Skolasztika szűz

**Kedd**: Lourdes-i Boldogasszony

**Péntek:** Szent Cirill és Metód, Európa társvédőszentjei

**Eseménynaptár**

02.10. 17.00 Alsósok csoportja

02.10. 19.30 Fiatal házasok csoportja

02.11. 10.00 Baba-mama kör

02.12. 19.00 Kóruspróba

02.13. 17.30 Életige kör

02.13. 19.00-22.00 Virrasztás

02.14. 19.00 Férfikör

02.14. 19.00 Gitáros kórus próba

02.17. 17.00 Felsősök és elsőáldozásra készülők csoportja.

**Szentmisék, liturgikus templomi események**

**Vasárnap:** 8.45

10.00 + Rudolf

18.30

**Hétfő:** 7.00 élő Dávid

**Kedd**: 18.30 + Eszter

**Szerda:** 7.00 + István és Katalin

**Csütörtök:**18.30 + Ilona, Sándor, István

**Péntek**: 18.30 + Anna és szülei

**Szombat:**  18.30 papi hivatásokért

**Vasárnap**(16): 8.45 + Mária

10.00 + Anna, Andrea, András

18.30

Hirdetések

**Hétfőn 17** órakor az alsósok csoportját várjuk a plébánián. 19.30-kor a fiatal házasok csoportja találkozik.

+++++

**Csütörtökön 17.30**-kor az Életige kör, **pénteken 19** órától pedig a férfikör találkozik a plébánián.

+++++

Espereskerületi zarándoklat **március 15-én**

Esperes kerületünk a szentév alkalmából **Péliföldszentkeresztre zarándokol**.   
Indulás autóbusszal a templomtól 7.30-kor. Érkezés után lehetőség van a látogatóközpont megtekintésére, ahol teremtésvédelmi kiállítás is látható. Ebben az időben gyónási lehetőség is lesz.

11.45-kor szentmise a Lourdes-i barlangnál, 12.30-tól ebéd az otthonról hozottból, 14.00 keresztút a kálvárián, 15.00 indulás haza.

Jelentkezés internetes formában vagy a sekrestyében. Az autóbusz költsége önkormányzati támogatással 3.000 Ft. Természetesen lehet autóval is jönni, de kérem itt is a jelentkezést. Fontos tudni a létszámot.

Jelentkezési határidő: **február 15-e.**

Jelentkezési felület: <https://forms.gle/SmJQMgr5aevbuHPQA>

+++++

Továbbra is várjuk a jelentkezéseket egyházközségünk **farsangi rendezvényeire**. Aki nem szeretne lemaradni, mindenképp **regisztráljon a plébánián február 16.** (vasárnap)-ig. Fontos, hogy minden résztvevő időben regisztráljon!

2025. **február 22-én** a szomszédos Álmos Vezér Gimnáziumban:

Délelőtt **10 órától** a gyerekek farsangján izgalmas játékok, vidám jelmezverseny, tánc és tombola színesíti a napot.

Este **18:30-tól** pedig egy különleges jótékonysági bálra invitálunk Titeket! A célunk, hogy közösen támogassuk a templom körüli járdák felújítását.

A bálon résztvevők számára: Finom vacsora, szórakoztató műsorok  
Táncház és vidám élőzene a közkedvelt Schorokscharer Burschen zenekarral  
Sütiverseny, Karaoke, valamint a Munkás Szent József Férfikör előadása vár mindenkit!

A részvétel mindkét programon ingyenes, de regisztrációhoz kötött!

Az események sikeréhez minden adományt szívesen fogadunk, hogy együtt támogathassuk templomunk felújítását.

Támogatás: plébániánk bankszámlájára (11100104-19819019-36000001, Budapest-Rákosfalva, Szent István király Plébánia) való utalással lehetséges.

A közleményben kérjük feltüntetni: farsang

Mindenkit szeretettel várunk! Készüljünk együtt egy felejthetetlen farsangi élményre!

+++++

Gondolatok a mai naphoz

Evezz a mélyre!

Életünk a hétköznapok és ünnepek váltakozásában, a megszokott módon folyik. Nem szeretjük a meglepetéseket, a váratlan helyzeteket. Szeretnénk biztosan látni a jövőt, kiszámíthatónak tudni életünk menetét.

Pedig ismételten érkezik valami, ami kimozdítana, új útra indítana. Felbukkan valaki, akinek jó híre van. Indul valami a közösségben. Meghívást kapok valamilyen eseményre.

Ezek kellemes, érdekes történések. De van, hogy valami kellemetlen, fájdalmas, megrendítő eset részesei leszünk. Azért valamiképpen mindezekből igyekszünk visszatérni a megszokottba.

A mai szentírási szakaszok olyat tárnak elénk, ami végleg kiszakít ebből a helyzetből. Egy találkozás, amely egyik oldalról megrettent, a másik oldalról útra indít. „Jaj nekem, végem van, mert tisztátalan ajkú ember vagyok,” (Iz 6,5) – „Itt vagyok, Uram, engem küldj el!”( Iz 6,8) Egy találkozás, amely felülír minden beidegződést – „A Te szavadra azonban kivetem a hálót „ (Lk 5,5)

Újra és újra a mélyre kell evezni, elhagyni a biztonságot jelentő partot, hogy Jézus szavát követhessük. Tehetjük ezt leborulva elé, és Őt követve.

Fülöp Ákos plébános



A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 5. vasárnap 2025. február 9.

A képen vázlat, rajz, Vonalas grafika, illusztráció látható

Automatikusan generált leírás

Jöjjetek, boruljunk le, hódoljunk Urunk és alkotónk előtt, mert ő a mi Istenünk! (Zsolt 94,6-7)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: Iz 6, 1-2a.3-8

Íme itt vagyok, engem küldj el!

Szentlecke: 1Kor 15, 1-11

Elsősorban azt hagytam rátok, amit magam is kaptam.

Evangélium: Lk 5, 1-11

A te szavadra mégis kivetem a hálót.